ddrg/super_eurlex huggingface dataset:
Vozilo na nožni pogon z dvema kolesoma, ki tehta približno 10 kg. Sestavljajo ga: — jeklen okvir z aluminijasto vilico, prevlečeno s kromom, z vzmetenjem, — po višini nastavljivo krmilo, — platforma z dimenzijama približno 38 × 11 cm, z luknjami in protizdrsnim trakom, — dve kolesi z naslednjima dimenzijama: 26 palcev (spredaj) in 18 palcev (zadaj), — ročno upravljane sprednjih in zadnjih zavor ter — podporna nožica. Vozilo nima sedeža, pedal ali pogonske garniture. Višina popolnoma raztegnjenega krmila je 97 cm. (1) Glej sliko

8716 80 00
(2)

Uredba Sveta (ES) št. 1359/2008 z dne 28. novembra 2008 o določitvi ribolovnih možnosti za ribiška plovila Skupnosti za določene staleže globokomorskih rib za leti 2009 in 2010 (2), Uredba Sveta (ES) št. 1226/2009 z dne 20. novembra 2009 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se za leto 2010 uporabljajo v Baltskem morju (3), Uredba Sveta (ES) št. 1287/2009 z dne 27. novembra 2009 o določitvi ribolovnih možnosti in s tem povezanih pogojev za nekatere staleže rib, ki se za leto 2010 uporabljajo v Črnem morju (4), in Uredba Sveta (EU) št. 53/2010 z dne 14. januarja 2010 o določitvi ribolovnih možnosti za leto 2010 za nekatere staleže rib in skupine staležev rib, ki se uporabljajo v vodah EU, in za plovila EU v vodah, kjer so potrebne omejitve ulova (5), določajo kvote za nekatere staleže za leto 2010 in določajo, za katere staleže lahko veljajo ukrepi iz Uredbe (ES) št. 847/96.
SL Uradni list Evropske unije L 163/8

IZVEDBENA UREDBA KOMISIJE (EU) št. 602/2011

z dne 20. junija 2011

o uvrstitvi določenega blaga v kombinirano nomenklaturo

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,

ob upoštevanju naslednjega:

(1) Da se zagotovi enotna uporaba kombinirane nomenklature, ki je priložena Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in je predpisana s posebnimi določbami Unije za uporabo tarifnih in drugih ukrepov pri blagovni menjavi.

(3) Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.

(4) Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti v obdobju treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo (2).

(5) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.

Člen 2

V skladu s členom 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki so jih izdali carinski organi držav članic in niso v skladu s to uredbo.

Člen 3

Ta uredba začne veljati na dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 20. junija 2011 Za Komisijo V imenu predsednika Algirdas ŠEMETA Član Komisije

(1) UL L 256, 7.9.1987, str. 1.

(2) UL L 302, 19.10.1992, str. 1.
4.

Poleg tega podatkovna kartica klimatskih naprav, kadar je učinkovitost določena na osnovi razmerja energetske učinkovitosti (EERrated) ali koeficienta učinkovitosti (COPrated), vsebuje naslednje podatke: (a) razred energetske učinkovitosti modela, določen v skladu z opredelitvami pojmov in postopki testiranj v prilogah I in VII, ter meje med razredi, ki so opredeljene v Prilogi II; (b) za dvokanalne klimatske naprave: okvirno porabo električne energije na uro QDD v kWh/60 minut, določeno v skladu z opredelitvami pojmov in postopki testiranj v prilogah I in VII. Opiše se kot: „Poraba energije ‚X,Y‘ kWh na 60 minut na osnovi rezultatov standardnega preskusa. Dejanska poraba energije je odvisna od načina uporabe naprave in njene lokacije.“; (c) za enokanalne klimatske naprave: okvirno porabo električne energije na uro QSD v kWh/60 minut, določeno v skladu z opredelitvami pojmov in postopki testiranj v prilogah I in VII. Opiše se kot: „Poraba energije ‚X,Y‘ kWh na 60 minut na osnovi rezultatov standardnega preskusa. Dejanska poraba energije je odvisna od načina uporabe naprave in njene lokacije.“; (d) zmogljivost za hlajenje Prated v kW naprave, določeno v skladu z opredelitvami pojmov in postopki testiranj v prilogah I in VII; (e) zmogljivost za ogrevanje Prated v kW naprave, določeno v skladu z opredelitvami pojmov in postopki testiranj v prilogah I in VII.
Modul dimenzij približno 8,5 × 30 × 23 cm, namenjen nadzoru izdihanih in anestetičnih plinov pri pacientu med medicinskim postopkom (tako imenovani „modul za analizo plinov“). Deluje samo v povezavi s sistemom za nadzor pacienta, ki omogoča njegovo upravljanje. Modul omogoča analizo izdihanih plinov pacienta s spektroskopijo, pri kateri se ugotavlja npr. prisotnost ogljikovega dioksida, dušikovega oksida, halotana ali isoflurana. Sistem za nadzor pacienta obdeluje podatke, ki jih prejema od modula, in jih primerja s predhodno določenimi parametri. Rezultati se pokažejo na zaslonu. Če se vrednosti ne ujemajo s parametri, se sproži alarm.

9018 19 10
SL Uradni list Evropske unije L 30/29

UREDBA KOMISIJE (EU) št. 98/2011

z dne 3. februarja 2011

o stoštiriinštirideseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1), ter zlasti člena 7(1)(a) in člena 7a(5) (2) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.

(2) Odbor za sankcije Varnostnega sveta Združenih narodov je 17. januarja 2011 sklenil spremeniti identifikacijske podatke ene fizične osebe na seznamu oseb, skupin in subjektov, za katere velja zamrznitev sredstev in gospodarskih virov. Odbor za sankcije Varnostnega sveta Združenih narodov je 22. januarja 2011 sklenil črtati dve fizični osebi z navedenega seznama.

(3) Prilogo I je zato treba ustrezno spremeniti –

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 3. februarja 2011 Za Komisijo Catherine ASHTON Podpredsednica

(1) UL L 139, 29.5.2002, str. 9.

(2) Člen 7a je bil vstavljen z Uredbo (EU) št. 1286/2009 (UL L 346, 23.12.2009, str. 42).
(1)

Priloga VIII k Uredbi Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (2) določa posebne pogoje, ki veljajo za uvoz matične in proizvodne perutnine, razen ratitov, in za uvoz valilnih jajc in enodnevnih piščancev, razen ratitov.
(2)

V ta namen je Italija poslala Komisiji podatke v zvezi s površinami, ki so predmet kupoprodajnih pogodb, obvez in pogodb o predelavi, ter ocenjenimi donosi slame in vlaken lanu in konoplje.
(1)

Reprezentativne cene in dodatne uvozne dajatve za beli in surovi sladkor ter nekatere sirupe za tržno leto 2010/11 so bile določene z Uredbo Komisije (EU) št. 867/2010 (3). Navedene cene in dolžnosti so bile nazadnje spremenjene z Uredbo Komisije (EU) št. 487/2011 (4).
Vnos „Aid Organisation of The Ulema (alias (a) Al Rashid Trust, (b) Al Rasheed Trust, (c) Al-Rasheed Trust, (d) Al-Rashid Trust). Naslov: (a) Kitab Ghar, Darul Ifta Wal Irshad, Nazimabad št. 4, Karachi, Pakistan (tel. (a) 668 33 01; (b) 0300-820 91 99; telefaks 662 38 14), (c) 302b-40, Good Earth Court, nasproti Pia Planitarium, blok 13a, Gulshan -I Iqbal, Karachi (tel. 497 92 63), (d) 617 Clifton Center, Block 5, 6. nadstropje, Clifton, Karachi (tel. 587 25 45), (e) 605 Landmark Plaza, 11 Chundrigar Road, nasproti Jang Building, Karachi, Pakistan (tel. 262 38 18-19), (f) Jamia Masjid, Sulaiman Park, Begum Pura, Lahore, Pakistan (tel. 042-681 20 81). Drugi podatki: (a) Sedež v Pakistanu, (b) Številke računa v Habib Bank Ltd., devizni oddelek: 05501741 in 06500138.“ pod naslovom „Pravne osebe, skupine in subjekti“ se nadomesti z naslednjim:

„Al Rashid Trust (tudi (a) Al-Rasheed Trust, (b) Al Rasheed Trust, (c) Al-Rashid Trust, (d) Aid Organisation of The Ulema, Pakistan, (e) Al Amin Welfare Trust, (f) Al Amin Trust, (g) Al Ameen Trust, (h) Al-Ameen Trust, (i) Al Madina Trust, (j) Al-Madina Trust, Pakistan). Naslov: (a) Kitas Ghar, Nazimabad 4, Dahgel-Iftah, Karači, Pakistan; (b) Jamia Maajid, Sulalman Park, Melgium Pura, Lahore, Pakistan; (c) urad Dha’rbi-M’unin, nasproti Khyber Bank, Abbottabad Road, Mansehra, Pakistan; (d) urad Dha’rbi-M’unin ZR Brothers, Katcherry Road, Chowk Yadgaar, Pešavar, Pakistan; (e) urad Dha’rbi-M’unin, Rm No. 3, Moti Plaza, blizu Liaquat Bagh, Muree Road, Rawalpindi, Pakistan; (f) urad Dha’rbi-M’unin, vrhnje nadstropje, Dr. Dawa Khan Dental Clinic Surgeon, Main Baxae, Mingora, Swat, Pakistan; (g) Kitab Ghar, Darul Ifta Wal Irshad, Nazimabad št. 4, Karači, Pakistan (tel. (a) 668 33 01, (b) 0300-820 91 99, telefaks: 662 38 14); (h) 302b-40, Good Earth Court, nasproti Pia Planitarium, blok 13a, Gulshan -I Igbal, Karači, Pakistan (tel. 497 92 63); (i) 617 Clifton Center, blok 5, 6. nadstropje, Clifton, Karači, Pakistan (tel. 587 25 45); (j) 605 Landmark Plaza, 11 Chundrigar Road, nasproti Jang Building, Karači, Pakistan (tel. 262 38 18-19); (k) Jamia Masjid, Sulaiman Park, Begum Pura, Lahore, Pakistan (tel. 042-681 20 81). Drugi podatki: (a) sedež v Pakistanu; (b) operacije v Afganistanu: Herat, Jalalabad, Kabul, Kandahar, Mazar-e Sharif, tudi operacije na Kosovu in v Čečeniji; (c) ima dva računa v Habib Bank Ltd., devizni oddelek, Pakistan: 05501741 in 06500138; (d) do 21. 10. 2008 je seznam ZN vključeval vnosa ‚Al Rashid Trust‘ (QE.A.5.01, vključen v seznam 6. 10. 2001) in ‚Aid Organization of the Ulema, Pakistan‘ (QE.A.73.02, vključen v seznam 24. 4. 2002 ter spremenjen 25. 7. 2006). Na podlagi informacij, ki potrjujejo, da se navedena vnosa nanašata na isti subjekt, se je Sankcijski odbor ZN za Al-Kaido in talibane 21. 10. 2008 odločil združiti zadevne informacije iz obeh vnosov v sedanji vnos. Datum določitve iz člena 2a(4)(b): 6. 10. 2001.“
4.

Naslednje eksplozivne snovi in sorodna oprema: 4.1 oprema in naprave, posebej izdelane za sprožanje eksplozij z električnimi ali neelektričnimi sredstvi, vključno z napravami za vžig, detonatorji, netili, ojačevalci eksplozije in vžigalnimi vrvicami, ter posebej zanje izdelani sestavni deli, razen posebej v določene komercialne namene izdelane opreme in naprav, ki z eksplozivnimi sredstvi povzročajo aktiviranje ali sprožitev druge opreme ali naprav, katerih funkcija ni povzročanje eksplozij (npr. polnilci zračnih blazin pri avtomobilih, prenapetostna zaščita sprožilcev gasilnih škropilnih naprav); 4.2 eksplozivni naboji z linearnim rezalnim učinkom, ki niso zajeti na Skupnem seznamu vojaškega blaga EU; 4.3 drugi eksplozivi, ki niso zajeti na Skupnem seznamu vojaškega blaga EU, in naslednje sorodne snovi: (a) amatol; (b) nitroceluloza (z več kot 12,5 % dušika); (c) nitroglikol; (d) pentaeritritol tetranitrat (PETN); (e) pikril klorid; (f) 2,4,6-trinitrotoluen (TNT).
(2)

Slovaška trenutno doživlja obdobje močne rasti zaradi obsežnih strukturnih reform, uvedenih v preteklih letih, v kombinaciji z visokimi prilivi neposrednih tujih naložb, zlasti v proizvodni sektor. Čeprav se je zaradi rasti povečala zaposlenost, stopnja brezposelnosti pa je občutno padla, se zdi, da nekatere skupine prebivalstva iz vzhodnih regij niso udeležene v tem gospodarskem razvoju. Nizka zaposljivost nekaterih skupin delovne sile obremenjuje javne finance in predstavlja družbeni problem ter tudi omejuje potencialno proizvodno rast države, s čimer ovira proces dohitevanja. Ta neenakomerna porazdelitev gospodarske dejavnosti po skupinah prebivalstva in regijah kaže na potrebo, da se poveča kakovost javnega izobraževanja in da se nekaj javnofinančnih odhodkov prerazporedi za izobraževanje, razvoj in raziskave, inovacije in razvoj infrastrukture. Po večinoma restriktivni proračunski politiki v prejšnjih letih je proračunska naravnanost v letu 2006 postala ekspanzivna, medtem ko so se monetarni pogoji poslabšali zaradi višje referenčne obrestne mere in nadaljnjega povečevanja vrednosti menjalnega tečaja, kar pa očitno ne vpliva na zunanjo konkurenčnost slovaškega gospodarstva, kot je videti iz močne rasti izvoza in iz zmanjšanja primanjkljaja na tekočem računu. Kot država članica, za katero velja odstopanje in ki je vključena v MDT II, bi morala Slovaška svoje makroekonomsko in strukturno politiko usmeriti v to, da doseže trajnostno konvergenco. Čeprav se je inflacija po letu 2007 občutno zmanjšala, se pričakuje, da se bo spet povečala zaradi rastočih cen hrane in energije, močne rasti, zaostrovanja trga dela in vedno manjšega učinka močnega povečevanja vrednosti menjalnega tečaja v letih 2006–2007. Da bi dosegli ciljno inflacijo, kot jo določa program – ki predvideva vključitev v euroobmočje leta 2009 – in omejili morebitne inflacijske pritiske potem, ko preteklo precejšnje povečanje vrednosti menjalnega tečaja ne bo imela več učinka na zmanjševanje inflacije, so potrebne nadaljnje strukturne reforme, vlada pa mora biti pripravljena na to, da sprejme restriktivnejšo proračunsko naravnanost, kot je predvidena v programu.
(2)

Po obdobju visoke gospodarske rasti v drugi polovici devetdesetih let sta bili za Portugalsko po letu 2000 značilni počasna rast BDP in naraščajoča brezposelnost, kar je prispevalo k proračunski šibkosti. Ta občutna sprememba v gospodarski uspešnosti je bila posledica akumulacije velikih primanjkljajev v plačilni bilanci in proračunskih primanjkljajev ob prociklični fiskalni politiki, ki je povečala neravnovesja v zasebnem sektorju in povzročila večjo negotovost. Domače povpraševanje v zasebnem sektorju je na začetku tega desetletja precej upadlo, kar odraža prilagoditve odhodke glede na dohodke. Istočasno je bilo treba omejiti javne primarne odhodke, katerih gibanje ni bilo vzdržno, medtem ko je ostal konkurenčni položaj zaradi nenehnega nesorazmerja med plačami in rastjo produktivnosti oslabljen. Medtem ko je bil vodilna sila nedavne gospodarske rasti pretežno zunanji sektor in je bila ta v nekaterih panogah zaradi povečane zunanje konkurence povezana z znatnim prestrukturiranjem, pa trajno izboljšanje gospodarske uspešnosti ovirajo strukturne pomanjkljivosti. Tako je nizka predvsem splošna produktivnost, kar je posledica predvsem pomanjkanja človeških virov, pri tem pa je treba posebno pozornost posvetiti učinkovitosti in uspešnosti javnega sektorja. V zadnjih letih je bil dosežen znaten napredek pri odpravi teh pomanjkljivosti, zlasti na področju omejevanja neravnovesij javnih financ. V splošnem ostajajo fiskalna konsolidacija, izboljšanje kakovosti javnih financ in izvajanje strukturnih reform za izboljšanje potencialne rasti BDP glavni izzivi v prizadevanju, da bi se portugalsko gospodarstvo vrnilo na trajnostno in dinamično pot zmanjševanja zaostanka.
Uredba Sveta (ESPJ, EGS, Euratom) št. 2764/79

z dne 6. decembra 1979

o spremembi Uredbe (ESPJ, EGS, Euratom) št. 300/76 o kategorijah uradnikov, upravičenih do dodatkov za izmensko delo, ter stopnje in pogoji dodeljevanja dodatkov

SVET EVROPSKIH SKUPNOSTI JE

ob upoštevanju Uredbe Sveta (EGS, Euratom, ESPJ) št. 259/68 o Kadrovskih predpisih za uradnike in pogojih za zaposlitev drugih uslužbencev Evropskih skupnosti [1], kakor je bila nazadnje spremenjena z Uredbo (Euratom, ESPJ, EGS) št. 3085/78 [2], zlasti drugega odstavka člena 56a Kadrovskih predpisov,

ob upoštevanju predloga Komisije, ki ga je predložila po posvetovanju z Odborom za Kadrovske predpise,

ker mora Svet na predlog Komisije, ki ga ta predloži po posvetovanju z Odborom za Kadrovske predpise, določiti kategorije uradnikov, upravičenih do dodatkov za izmensko delo, ter stopnje in pogoje dodeljevanja teh dodatkov;

ker zaposleni v določenih telekomunikacijskih službah opravljajo izmensko delo v smislu člena 56a Kadrovskih predpisov; ker je treba ustrezno spremeniti Uredbo (ESPJ, EGS, Euratom) št. 300/76 [3],

SPREJEL NASLEDNJO UREDBO:

Člen 1

"1. Uradnik, plačan iz skladov za raziskave in investicije in zaposlen v enoti Skupnega raziskovalnega centra ali v okviru posredne dejavnosti, ali plačan iz sredstev za tekoče poslovanje in zaposlen v računalniškem centru, v oddelku za varovanje ali teleks službi, in ki opravlja izmensko delo v smislu člena 56a Kadrovskih predpisov, je upravičen do dodatka za izmensko delo, ki znaša:"

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. januarja 1980.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. decembra 1979

Za Svet

Predsednik

L. Preti

[1] UL L 56, 4.3.1968, str. 1.

[2] UL L 369, 29.12.1978, str. 6.

[3] UL L 38, 13.2.1976, str. 1.

--------------------------------------------------
Uredba Komisije (EGS) št. 936/79

z dne 11. maja 1979

o uvrstitvi govejega mesa v tarifno podštevilko 02.01 A II a) 4 aa) skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih za enotno izvajanje nomenklature skupne carinske tarife [1], kakor je bila nazadnje spremenjena z Uredbo (EGS) št. 280/77 [2], in zlasti člena 3 Uredbe,

ker je za zagotovitev enotne uporabe nomenklature skupne carinske tarife treba predpisati določbe o tarifni uvrstitvi razkosanih sprednjih četrti goveda v svežem ali ohlajenem stanju, od katerih je odstranjeno prvo vratno vretence (atlas);

ker tarifna podštevilka 02.01 A II a) 4 aa) skupne carinske tarife, ki je v prilogi Uredbe Sveta (EGS) št. 950/68 [3], kakor je bila nazadnje spremenjena z Uredbo (EGS) št. 882/79 [4], velja za goveje meso, sveže ali ohlajeno, s kostmi;

ker opomba 1 A e) k poglavju 2 skupne carinske tarife natančno opredeljuje razkosane sprednje četrti in posebej navaja, da so to sprednji deli polovic trupov z vsemi kostmi; ker izdelkov, ki ne vključujejo atlas kosti, ni mogoče šteti kot razkosane sprednje četrti;

ker je treba zadevne izdelke uvrstiti kot goveje meso, sveže ali ohlajeno, drugo, s kostmi v tarifno podštevilko 02.01 A II a) 4 aa);

ker so ukrepi, predvideni s to uredbo, v skladu z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Razkosane sprednje četrti goveda v svežem ali ohlajenem stanju, od katerih je odstranjeno prvo vratno vretence (atlas), se uvrstijo v naslednjo tarifno podštevilko skupne carinske tarife:

02.01 Meso in užitni odpadki živali iz tarifnih številk 01.01, 01.02, 01.03 ali 01.04, sveže, ohlajeno ali zamrznjeno:

A. meso:

II. goveje:

a) sveže ali ohlajeno:

4. drugo:

aa) s kostmi

Člen 2

Ta uredba začne veljati enaindvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. maja 1979

Za Komisijo

Étienne Davignon

Član Komisije

[1] UL L 14, 21.1.1969, str. 1.

[2] UL L 40, 11.2.1977, str. 1.

[3] UL L 172, 22.7.1968, str. 1.

[4] UL L 111, 4.5.1979, str. 14.

--------------------------------------------------
Uredba Sveta (EGS) Št. 235/78

z dne 5. februarja 1979

o spremembi Uredbe (EGS) št. 1696/71 o skupni ureditvi trga za hmelj v zvezi s preverjanjem enakovrednosti spričeval, ki spremljajo hmelj, uvožen iz držav nečlanic

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 235 Uredbe,

ob upoštevanju predloga Komisije,

ob upoštevanju mnenja Evropskega parlamenta [1],

ker člen 5(2) Uredbe Sveta (EGS) št. 1696/71 o skupni ureditvi trga za hmelj [2], kakor je bila nazadnje spremenjena z Uredbo (EGS) št. 1170/77 [3], določa, da se najkasneje do 31. decembra 1978 preveri enakovrednost spričeval, ki spremljajo hmelj, uvožen iz držav nečlanic, in so jih izdali organi države porekla, s certifikati Skupnosti;

ker se je do sedaj le omejeno število držav nečlanic lotilo zagotavljanja, da ima hmelj, ki ga izvažajo v Skupnost, zahtevane značilnosti glede kakovosti, in so imenovale organe, ki izdajajo spričevala v skladu s tem; ker je bila priznana enakovrednost teh spričeval certifikatom Skupnosti;

ker nekatere druge države nečlanice zahtevajo več časa za uvedbo potrebnih upravnih postopkov in pregledov;

ker trend svetovnega trga hmelja kaže, da bodo na ta trg razmeroma kmalu v bližnji prihodnosti stopile nove države pridelovalke; ker se skladno s tem zdi smiselno, da se ne določijo roki za preverjanje enakovrednosti spričeval za proizvode, ki jih te države izvažajo v Skupnost,

SPREJEL NASLEDNJO UREDBO:

Člen 1

V zadnjem stavku člena 5(2) Uredbe Sveta (EGS) št. 1696/71 se črtajo besede "najkasneje do 31. decembra 1978".

Člen 2

Ta uredba začne veljati tretji dan po objavi v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. februarja 1979

Za Svet

Predsednik

P. Mehaignerie

[1] Mnenje z dne 19. januarja 1978 (še neobjavljeno v Uradnem listu).

[2] UL L 175, 4.8.1971, str. 1.

[3] UL L 137, 3.6.1977, str. 7.

--------------------------------------------------
4.

Preden se lahko začne trgovina z medom, morajo neodvisni strokovnjaki, ki jih je imenovala Komisija, v proizvodni verigi vzeti 10 vzorcev medu, jih analizirati in rezultate analize posredovati Komisiji. Komisija predloži rezultate analize pristojnemu veterinarskemu organu Republike Ciper in jih objavi na svoji spletni strani. Analize se morajo izvajati v odobrenem laboratoriju, kot je določeno v členu 2(f) Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS ter odločb 89/187/EGS in 91/664/EGS (2). Vzorce za testiranje je treba razdeliti: (a) pri šestih vzorcih je treba testirati prisotnost antibiotikov (skupina B1), karbamatov in piretroidov (skupina B2: snovi za premagovanje parazitov); (b) pri štirih vzorcih je treba testirati prisotnost pesticidov (skupina B3a za organske klorove spojine, skupina B3b za organske fosforjeve spojine) in težke kovine (skupina B3c).